হাঁটু পর্যন্ত জল, তবুও শ্রীভূমিতে ভিড় দর্শনার্থীদের

কলকাতা: জল থৈথৈ শহর কলকাতা। সোমবারের অতি ভারী বৃষ্টিতে জলমগ্ন কলকাতা। সকাল থেকে জমা জলে নাজেহাল কলকাতাবাসী। সন্ধ্যে গড়ালেও জল কমার ছবি নেই। কলকাতা পুরসভার তরফে একাধিক পদক্ষেপ নেওয়া হয়েছে। মুখ্যমন্ত্রী বলেছেন, ঘর থেকে অকারণে বাইরে না বেরোতে। তবে, সব নির্দেশ আর্জিকে একপ্রকার বুড়ো আঙুল দেখিয়েই শ্রীভূমিতে চলছে প্যান্ডেল দর্শন, এআর দেদার সেলফি।

পুজোর আবহে দুর্যোগ কলকাতায়। মহালয়ার আগে থেকেই শহরের বড় পুজো মন্ডপগুলোর উদ্বোধন শুরু করেছেন প্রশাসনিক প্রধান। তারপর থেকেই শুরু হয়েছে দর্শনার্থীদের ঠাকুর দর্শন। গতকালও শ্রীভুমিতে ব্যাপক ভিড় ছিল। তবে, দ্বিতীয়ার দিন শহরে নেমে এল দুর্যোগ। সকাল থেকেই বানভাসি কলকাতা। যান চলাচল একেবারেই স্বাভাবিক নয়। অফিস টাইমে কোনও কোনও রুটে বাদুড়ঝোলা অবস্থায় দেখা মিলেছে বাস যাত্রীদের। অন্যদিকে, ট্রেন পরিষেবা তো দীর্ঘক্ষণ ছিল ব্যাহত। কলকাতা পুরসভা এবং রাজ্যের প্রশাসনিক প্রধান আরজি জানিয়েছেন, রাজ্যের স্কুলগুলিতে দুদিন ছুটি দেওয়া হোক, অন্যদিকে প্রাইভেট অফিসের ক্ষেত্রেও জারি হয়েছে নির্দেশিকা। তবে, শহরের একাংশ আবার মেতে রয়েছেন দুর্গোৎসবে। শ্রীভূমি স্পোর্টিং ক্লাবের পুজো মানেই দর্শনার্থীদের বিপুল সমাহার। কিন্তু আজ শহরের অধিকাংশই জলে ডুবে। বিধাননগর এলাকাও প্রায় জলের তলায়। এরইমধ্যে শ্রীভূমিতে ঠাকুর দেখতে যেন চোখে পড়ার মত। হাঁটু জল পেরিয়েই দেদার উঠছে সেলফি। একেবারে প্যান্ট গুটিয়ে জল পেরিয়ে বহু মানুষকেও পৌঁছতে দেখা গেল।

আরও পড়ুন: গত ৩৯ বছর পর এক রাতে রেকর্ড বৃষ্টি দেখ কলকাতা

বছর ঘুরে মা আসেন ঘরে। সেজে উঠেছে শহর। কিন্তু রাতভর বৃষ্টিতে বহু পুজো মণ্ডপের ভিতর কিংবা সামনে জল জমে গিয়েছে। মাথায় হাত পুজো উদ্যোক্তাদের। তবে জমা জলেও বাড়ছে প্রতিমা দর্শনে দর্শণার্থীদের ভিড়। লেকটাউন শ্রীভূমিতে সেই ছবিই ধরা পড়ল।

দেখুন খবর: